দুলি বানুর চাচা মো. শাহজালাল জানান, গত ছয়মাস আগে ৪নং শালখুরিয়া ইউনিয়নের পঁচা করঞ্জি গ্রামের রিক্সা চালক দুলাল মিয়ার মেয়ে দুলি বানুর দাউদপুর ইউনিয়নের হরিহরপুর গ্রামের দুলাল মিয়ার ছেলে জনি মিয়ার সাথে বিয়ে হয়। বিয়ের সময় জনির দাবী অনুযায়ী ৮০ হাজার টাকা যৌতুকও দেওয়া হয়। কিন্তু বিয়ের পর আরও যৌতুকের দাবীতে জনি মিয়া প্রায় দুলি বানুকে শারীরিক ও মানসিকভাবে নির্যাতন করতে শুরু করে।